[bookmark: _GoBack]Referat af generalforsamling i Grærup Strand Grundejerforening
På Henne Stationskro den 26. september 2020.

Per Christiansen bød velkommen til de fremmødte og specielt velkommen til Ole Christensen og Jesper Boilesen, og forklarede, at grunden til, at mødet var blevet flyttet til Henne var, at bookingen af Billum Kro var fejlet.
På grund af Corona – situationen måtte vi kun være 50, og der skulle bæres mundbind, når man stod op.

1. Jørgen Hansen blev valgt til dirigent.
2. Under punktet bestyrelsens beretning orienterede Ole Christensen om afvandingsprojektet. En god og saglig gennemgang med plads til at besvare spørgsmål fra salen. Bl.a. blev der rejst spørgsmål om det juridiske i fordelingen af udgifterne mellem de 3 grundejerforeninger: at man betaler for antal parceller i foreningen uanset om de er bebygget eller ej, da ikke alle grundejere er forpligtet til at være medlem af en grundejerforening. Det blev oplyst, at alle i 12. maj skal være medlemmer. Bestyrelsen blev opfordret til at undersøge, hvordan reglerne er rundt omkring for at være medlem.
Der blev fremlagt et budget for etableringen af pumpningen, der viste udgift på 8.650,00 kr. pr. parcel ved en sikkerhedsbuffer på 20% eller 9.371,00 kr. ved en 30% buffer.
Der blev spurgt til rørene ved fiskesøen. Ole svarede, at strømmen var taget fra, og man skal have fjernet rørene, enten ved hjælp fra friske unge mennesker eller Ho Kloakservice.
Projektet bliver ikke klar til at blive sat i gang denne vinter, da man mangler godkendelser fra myndighederne.
I år vil rørene blive ført langs Grærup Havvej til stranden, så de enkelte parceller ikke bliver berørt. Dette kan lade sig gøre, da området ejes af Grærup Vest Grundejerforening.
3. Jørgen Hasberg gennemgik regnskabet, der viste et overskud på 12.027,00 kr. 
4. Der var ikke indkommet nogen forslag fra medlemmerne.
5. Jørgen Hasberg fremlagde et budget for næste år. Budgettet blev vedtaget, og bidraget blev fastsat til at fortsætte med 1.000,00 kr., til vi ved mere om prisen på projektet.
6. Efter et par indlæg fra salen blev Per Christiansen og Jørgen Hasberg genvalgt. Da Torben Mørup er trådt ud af bestyrelsen i utide, valgte man suppleanten Per Borup ind i bestyrelsen. 
Som suppleanter valgtes Lars Bisgaard og Erling Steffen Pedersen.
Lars Bisgaard er første suppleant og Erling Steffen Pedersen anden suppleant.
7. Der var genvalg af Frands Bruun som revisor og Leif Jeppesen som revisorsuppleant.
8. Afvandingsprojektet: se under punkt 2.
9. Der er ingen brug for at vælge en administrator.
10. Der blev udtrykt glæde over, at vi har fået den nye rebstige. Dog er den godt begravet i sand lige nu. Alle blev bedt om at ryste trappe en gang imellem, når man går på den, for at holde den fri.



